ড. মোমেনের সঙ্গে ইন্দোনেশিয়ার পররাষ্ট্রমন্ত্রীর সাক্ষাৎ
রোহিঙ্গা সমস্যা সমাধানে কার্যকর ভূমিকা রাখার অঙ্গীকারের কথা জানিয়েছে ইন্দোনেশিয়া। 







সোমবার দেশটির পররাষ্ট্রমন্ত্রী রেটনো মারসুদি বাংলাদেশের পররাষ্ট্রমন্ত্রী ড. এ কে আবদুল মোমেনের সঙ্গে জাতীয় সংসদ ভবনে সাক্ষাৎকালে আঞ্চলিক ও বহুপাক্ষিক কাঠামোর আওতায় রোহিঙ্গা সমস্যা সমাধানে আরও কার্যকর ভূমিকা রাখার অঙ্গীকার ব্যক্ত করেন।  




ইন্দোনেশিয়ার মন্ত্রী বিভিন্ন ক্ষেত্রে বর্তমান সরকারকে সহযোগিতার আশ্বাস ও দ্বিপক্ষীয় সম্পর্ক আরও উন্নয়নের আশাবাদ ব্যক্ত করেন। 
বাংলাদেশ ও ইন্দোনেশিয়ার মধ্যে প্রিফারেনশিয়াল ট্রেড এগ্রিমেন্ট বিষয়ে আলোচনা এ মাসেই শুরু হচ্ছে জেনে উভয় মন্ত্রীই সন্তোষ প্রকাশ করেন । তারা আশা প্রকাশ করেন যে, শিগগিরই চুক্তিটি চ‚ড়ান্ত করা সম্ভব হবে।
এছাড়া ইন্দোনেশিয়ার রাজধানী জাকার্তায় বঙ্গবন্ধু স্যাটেলাইটে ক্যারিয়ার মনিটরিং সিস্টেম স্থাপনের জন্য দেশটির অনুমোদন ত্বরান্বিত করতে মন্ত্রীকে অনুরোধ করেন ড. এ কে আবদুল মোমেন। 
এ মনিটরিং সিস্টেম কার্যকর হলে এ অঞ্চলের বিভিন্ন দেশের জনগণ স্যাটেলাইটকেন্দ্রিক নানা ধরনের সুবিধা পাবে।

রোহিঙ্গা সমস্যা সমাধানে কার্যকর ভূমিকা রাখার অঙ্গীকারের কথা জানিয়েছে ইন্দোনেশিয়া।